CELEX: C2005/171/42
Language: sk
Date: 2005-07-09 00:00:00
Title: Vec T-158/05: Žaloba podaná 22. apríla 2005: Trek Bicycle Corporation proti Úradu pre harmonizáciu vnútorného trhu (ochranné známky a vzory)

9.7.2005   
            
            
               SK
            
            
               Úradný vestník Európskej únie
            
            
               C 171/25
            
         Žaloba podaná 22. apríla 2005: Trek Bicycle Corporation proti Úradu pre harmonizáciu vnútorného trhu (ochranné známky a vzory)
   (Vec T-158/05)
   (2005/C 171/42)
   Jazyk konania: nemčina
   Trek Bicycle Corporation, so sídlom vo Waterloo, Wisconsin (Spojené štáty americké), v zastúpení: J. Kroher a A. Hettenkofer, advokáti, podal 22. apríla 2005 na Súd prvého stupňa Európskych spoločenstiev žalobu proti Úradu pre harmonizáciu vnútorného trhu (ochranné známky a vzory).
   Ďalší účastník konania pred odvolacím senátom: AUDI AG, so sídlom v Ingolstadte (Nemecko).
   Žalobca navrhuje, aby Súd prvého stupňa:
   
               —
            
            
               zrušil rozhodnutie štvrtého odvolacieho senátu Úradu pre harmonizáciu vnútorného trhu (spisová značka R 587/2004-4),
            
         
               —
            
            
               zrušil rozhodnutie námietkového oddelenia č. 1716/2004 z 26. mája 2004 o námietke č. B 435828 v rozsahu, v akom bola zamietnutá námietka týkajúca sa výrobkov „vozidlá a ich diely“,
            
         
               —
            
            
               zamietol prihlášku ochrannej známky Spoločenstva č. 1910256 „ALLTREK“ týkajúcu sa výrobkov „vozidlá a ich diely“,
            
         
               —
            
            
               zaviazal Úrad nahradiť trovy konania.
            
         Žalobné dôvody a hlavné tvrdenia
   
               Prihlasovateľ ochrannej známky Spoločenstva:
            
            
               AUDI AG
            
         
               Prihlasovaná ochranná známka Spoločenstva:
            
            
               Slovná ochranná známka „ALLTREK“ pre výrobky a služby zaradené do tried 9, 12 a 42 (prihláška č. 1910256).
            
         
               Majiteľ ochrannej známky alebo označenia, ktoré je základom námietok:
            
            
               Žalobca.
            
         
               Ochranná známka alebo označenie, ktoré je základom námietok:
            
            
               Nemecká slovná ochranná známka „TREK“ pre výrobky zaradené do tried 6, 9, 11, 12 a 21 (č. 2 092 896).
            
         
               Rozhodnutie námietkového oddelenia:
            
            
               Čiastočné zamietnutie námietok (pre triedu 12).
            
         
               Rozhodnutie odvolacieho senátu:
            
            
               Zamietnutie odvolania.
            
         
               Dôvody žaloby:
            
            
               Článok 8 ods. 1 písm. b) nariadenia Rady (ES) č. 40/94 z 20. decembra 1993 o ochrannej známke spoločenstva bol nesprávne použitý. Existuje nebezpečenstvo zámeny medzi ochrannými známkami, lebo majú vysokú podobnosť a staršia ochranná známka má zvláštnu rozlišovaciu spôsobilosť.